Lolland-Falsters Stifts-Tidende, 1832-11-06
Efter at den til Colonien Julianehaab i Grønland, ved det danske Missions=Selskabs Foranstaltning anskaffede Kirke først efter flere Vanheld og betydelige Opofrelser var ankommen dertil og opreist paa sit Bestemmelsested, blev samme den 29de Juli sidstl. med megen Høitidelighed indviet af den derværende danske Missionair, Hr. Esmann. Da der Kl. 8 ringedes første Gang, heisedes Flagene fra Colonien, Briggen "Hvalfisken og Coloniens tvende Slupper; tillige affyredes 29 Kanonskud. Kl. 9 ringedes sidste Gang og Musik udførtes fra Kirketaarnet, medens Proscessionen fra Missionsboligen tog sin Begyndelse, Missionairen, understøttet af tvende Catecheter og den danske Forsanger, gaaende foran, bærende de hellige Kar. Siden fulgte, da den danske Gudstjeneste var bestemt først, den danske Menighed ind i Kirken, hvor tillige saamange Grønlændere indkom, som kunde faae Plads. Afsjungne bleve Psalmerne No. 375, 3, 1 (10), 5 og 57. Derpaa ringedes een Gang, hvornæst den grønlandske Gudstieneste tog sin Begyndelse. Uagtet Kirken var ganske og aldeles fuld, maatte dog Halvparten blive udenfor; thi denne særdeles mærkelige Høitid havde hidbragt omtrent tusinde Mennesker. Af den grønlandske Psalmebog bleve sex Psalmer afsjungne. Efter den hele Gudstjenestes Fuldendelse affyredes atter 29 Skud. Catechetens Kone havde besørget Kirkens Udpyntning med Krandse &c., og midt paa Orgelstolen var anbragt en stor oval Træplade med denne Jnskription: "D. M. S., hvorunder stod: "J gav os Templet og lod os Siæleglæde finde, Modtag vor Tak! stedse vi velsigne skal Jert Minde. Det samme paa Grønlandsk nedenunder. Om Aftenen holdtes Bøn for Grønlænderne; der vare tilstæde 328, hvilket er den største Mængde, Kirken kan rumme. "Og nu - saa slutter Missionairens Skrivelse – J elskelige Medlemmer af det danske Missionsselskab, modtager den hjerteligste Taksigelse saavel fra min danske som grønlandske Menighed! Vi nedbede over Eder Herrens Velsignelse, og ønske, at den Gub, der saae Eders gode Daad, vil lønne Eder rigeligen. Fra det høikgl. Missions-Collegium har jeg modtaget en smuk og ret passende Klokke, en skjøn Gave af Hr. Grosserer Bech, hvem vi bede hjerteligst takket. Den lille Klokke, vi have, faldt ned i en Storm den 1ste Decbr. og sloges itu. Hvis den kan istandgjøres uden stor Bekostning, ønske vi det og ville da hjemsende den." Af et Brev fra Grønland, dateret Julianehaab den 28de Juli dette Aar, er "Dagens Redaction velvilligen meddeelt følgende Uddrag: "Den 7de ds, ankom vi hertil efter en lang og besværlig Reise. Vort Fartøi, Brigskibet "Hvalfisken, ført af Capitain Gram, havde tilligemed det andet danske Brigskib "Navigationen, ført af Capitain Bang, da de vare i Selskab og Følge med hinanden i det atlantiske Hav, paa Længden 44 3 V. f. Sr., Bredde 57, 24, det Held, at redde 27 elendige Mennesker, som næsten livløse fandtes paa et synkefærdigt Vrag af Hvalfangerfartøiet "Shanon fra Hull, Capit. Dewis, bestemt til Hvalfangst i Strat David. 13 af de meest Forkomne bleve bragte ombord paa "Hvalsisken, hvor de pleiedes med al den Hjælp og Omhu, som Omstændighederne tillode det, af den menneskekiærlige Capitain Gram og hans brave Mandskab, der alle kappedes om at komme de Reddede til Hjælp med tørre Klæder og med at indrømme dem deres Køier og Køieklæder; desuagtet vare Nogle af dem saa medtagne, at i Alt 5 af hine 13 bleve snart Dødens Offere; En, der bevidstløs blev bragt ombord, døde samme Dag (den 2den Mai), en Anden den 3die Mai, og siden de 3 andre efter smertefulde Lidelser, som Følge af, at de havde i 6 Dage omdrevet paa Vraget, og at Man ombord deels ikke kunde anvende de rigtige Midler, deels ikke havde dem. Aldrig har jeg været Vidne til saamegen Jammer og Elendighed, som jeg her saae paa de Forulykkede. Flere af dem havde suget deres eget Blod. Hvilken Glæde at see de Frelste, og jeg tvivler ikke om, at de, der kom ombord paa Briggen "Navigationen, modtog lige menneskekjærlig Behandling. Formedelst Hindringer af Jis og Modvinde, fik Man først Landet i Sigte norden for Fiskernæsset den 28de Mai, og den 29de havnede vort Skib paa Frederikshaab, hvor det for Jis opholdtes til den 14de Juni, og da gik jeg syd paa, og naaede først hertil, som ovenfor meldt, den 7de Juli, efter at have hele Reisen igjennem været udsat med Skibet for Fare. Jsen er overalt slem i Aar.